laion/Wikipedia-Exotic huggingface dataset:
ქვემო ხანდაკის მთავარანგელოზის ეკლესია

ქვემო ხანდაკის მთავარანგელოზის ეკლესია — ეკლესია კასპის მუნიციპალიტეტის სოფელ ქვემო ხანდაკში. მდებარეობს სოფლის აღმოსავლეთით, ერთ კილომეტრზე. თარიღდება გვიანდელი ფეოდალური ხანით. ეკლესია დარბაზულია (5,5 X 4 მ), ნაგებია რიყისა და ნატეხი ქვით. არქიტრავიანი შესასვლელი სამხრეთ კედლის დასავლეთ ნაწილშია. ნახევარწრიული აფსიდის ღერძზე თაღოვანი სარკმელია, მის ორივე მხარეს - თითო სწორკუთხა ნიში. სამხრეთ და დასავლეთ კედლებში თითო თაღოვანი სარკმელია. ყველა სარკმელი გარეთკენ ვიწროვდება. დარბაზის კამაროვანი გადახურვა ეყრდნობა დასავლეთ კედლის კუთხის პილასტრებზე დაბჯენილ თაღსა და აფსიდის მრვალპროფილიან იმპოსტებზე დაყრდნობილ სატრიუმფო თაღს. ეკლესიის სახურავი ორფერდაა, ნაწყობია აგურით. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 208-209.
ქვემო ხანდაკის ღვთისმშობლის ეკლესია

ქვემო ხანდაკის ღვთისმშობლის ეკლესია — ეკლესია კასპის მუნიციპალიტეტის სოფელ ქვემო ხანდაკში. მდებარეობს სოფლის განაპირას, აღმოსავლეთით. თარიღდება გვიანდელი ფეოდალური ხანით. ეკლესია დარბაზულია (6,2 X 4,5 მ), ნაგებია რიყისა და ნატეხი ქვით. აქვს ორი არქიტრავული შესასვლელი - სამხრეთით და დასავლეთით. ნახევარწრიულ აფსიდის ღერძზე თაღოვანი სარკმელია, მის გვერდებზე - თითო სწორკუთხა ნიში. თითო თაღოვანი სარკმელი დარბაზის სამხრეთ და დასავლეთ კედლებშია. ყველს სარკმელი გარეთკენ ვიწროვდება. ეკლესიის დარბაზის კამაროვანი გადახურვა გადადის დასავლეთ კედლის კუთხის პილასტრებზე დადგმულ თაღსა და აფსიდის მარტივპროფილიან იმპოსტებზე დაყრდნობილ სატრიუმფო თაღზე. დასავლეთ ფასადზე, კარს ზემოთ, კარგად გათლილ ქვიშაქვაზე ამოკვეთილია რელიეფური ჯვარი. ეკლესიის სახურავი ორფერდაა, გადახურულია ღარიანი კრამიტით. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 209.
ოკამის ღვთისმშობლის ეკლესია

ოკამის ღვთისმშობლის ეკლესია — არქიტექტურული ძეგლი კასპის მუნიციპალიტეტის სოფელ ოკამში, სოფლის განაპირას ჩრდილოეთით, თარიღდება XVIII-XIX საუკუნეებით. ეკლესია დარბაზულია (12 X 7,6 მ), ნაგებია რიყის და ნატეხი ქვით, კონსტრუქციის ნაწილებში (კამარა, კონქი, საბჯენი თაღები, კარ-სარკმლის წირთხლები, ლავგარდანი) და ფასადების დეკორატიულ ელემენტებში გამოყენებულია აგური. ეკლესიას ორი თაღოვანი შესასვლელი აქვს - სამხრეთით და დასავლეთით (ამოქოლილია). ნახევარწრიული აფსიდის ღერძზე სარკმელია, გვერდებზე - თითო თაღოვანი ნიში. დარბაზის გრძივ კედლებში ორ-ორი სარკმელია. გრძივი კედლების ორ წყვილ მარტივ პილასტრს ოდნავ შეისრული საბჯენი თაღები ეყრდნობა. შეისრულია კამარაც. აღმოსავლეთ და დასავლეთ ფასადებზე სამ-სამი თაღოვანი შეღრმავებაა, მათ შორის შუა გვერდითებს აღემატება, მის ზედა ნაწილში აგურის წყობით შეღრმავებული ჯვარია გამოყვანილი. ჩრდილოეთ და სამხრეთ ფასადებზე სწორკუთხა შეღრმავებებია. ეკლესიას კბილანა ლავგარდანი აქვს. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 183.
ოკამის წმინდა გიორგის ეკლესია

ოკამის წმინდა გიორგის ეკლესია — არქიტექტურული ძეგლი კასპის მუნიციპალიტეტის სოფელ ოკამში. მდებარეობს სოფლის განაპირას, ჩრდილო-აღმოსავლეთით, ძველ სასაფლაოზე. თარიღდება გვიანდელი ფეოდალური ხანით. შეკეთების დროს ეკლესია ერთიანი დადაბლებული სხმული კამარით გადაუხურავთ და მისთვის აგურის ლავგარდანი შემოუყოლებიათ. ეკლესია დარბაზულია (5,4 X 4,2 მ), ნაგებია რიყის ქვით. აგური გამოყენებულია განახლებულ ნაწილებში. ერთადერთი ვიწრო შესასვლელი სამხრეთ კედელშია. ნახევარწრიულ აფსიდში საკურთხეველი მოგვიანებით აგურის კანკელით გამოუყვიათ. საკურთხევლის ბაქანი საფეხურითაა შემაღლებული. თითო სწორკუთხა სარკმელია საკურთხეველში, სამხრეთ და დასავლეთ კედლებში. დარბაზის კედლებს მთელ პერიმეტრზე დაახლოებით 0,5 მეტრის სიმაღლის საფეხური გასდევს. ეკლესიას სამხრეთით აქვს რიყის ქვით ნაგები მინაშენი. ეკლესიის სახურავი ნაწყობია აგურით. საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 183.
სეიდი

სეიდი (არაბ. سيد; დაახლოებითი მნიშვნელობა: ბატონი) (მრავლობითში გამოითქმის როგორც: სადაჰ არაბ. سادة) — ტიტული, რომელიც აღნიშნავს წინასწარმეტყველი მაჰმადის შვილიშვილების ხასან იბნ ალის, ხუსეინ იბნ ალის, ასევე მისი ქალიშვილის ფატიმა ზახრასა და სიძის ალი იბნ აბუ ტალიბის მამაკაც შთამომავლებს. Ba'Alawi Sadah of Hadhramaut დაარქივებული 2011-05-11 საიტზე Wayback Machine. GILANI Sayyads of Masanian Sharif დაარქივებული 2010-03-09 საიტზე Wayback Machine. Ba`alawi.com ↑ Ho, Engseng. 2006. Graves of Tarim. University of California Press. Berkeley. p. 149
ადამიანისა და მოქალაქის უფლებათა დეკლარაცია

ადამიანისა და მოქალაქის უფლებათა დეკლარაცია (ფრანგ. Déclaration des Droits de l'Homme et du Citoyen) — საფრანგეთის რევოლუციის მნიშვნელოვანი დოკუმენტი, რომელიც განსაზღვრავს ადამიანის ინდივიდუალურ უფლებებს. პოლიტიკური მანიფესტი მიღებულ იქნა ეროვნული წარმომადგენლობითი ასამბლეის შეკრებაზე 1789 წლის 26 აგვისტოს ვერსალში საფრანგეთის რევოლუციის დროს, ხოლო 1958 წლის 4 ოქტომბერს დამტკიცდა საფრანგეთის კონსტიტუციით. დეკლარაცია რევოლუციის უმთავრეს დოკუმენტს წარმოადგენდა, რომელმაც ადამიანის ინდივიდუალური და კოლექტიური უფლებები განსაზღვრა, და რაც დღემდე რჩება საფრანგეთის კონსტიტუციური სამართლის საფუძვლად. მანიფესტის იდეური წყარო ფრანგი განმანათლებლების ფილოსოფია გახდა. დოკუმენტი შედგებოდა მოკლე შესავალი ნაწილისა და 17 პუნქტისაგან. დეკლარაციის მიხედვით ადამიანები იბადებიან და რჩებიან თავისუფალნი და თანასწორუფლებიანნი; აღიარა სახალხო სუვერენიტეტის პრინციპი, ადამიანისა და მოქალაქის ბუნებრივ, შეუვალ უფლებად თავისუფლების, საკუთრების, დესპოტიზმის წინააღმდეგობისა და უსაფრთხოების პრობლემები გამოაცხადა. დეკლარაციამ წმინდად და ხელშეუხებლად გამოაცხადა კერძო საკუთრება. დეკლარაცია ადგენდა კანონს, როგორც საყოველთაო ნების გამოხატულებას და ყველა მოქალაქეს უფლება ეძლეოდა პირადად ან წარმომადგენლის მეშვეობით მონაწილეობა მიეღო მის გამოცემაში. მიუხედავად ამისა, დამფუძნებელმა კრებამ მიიღო კონსტიტუცია, რომელმაც მოქალაქეები ქონებრივი ცენზის მიხედვით, საარჩევნო უფლების მქონე და არმქონე პირებად დაყო. დეკლარაცია ახალი კლასის — ბურჟუაზიის ინტერესების გამომხატველი იყო და იგი XVIII-XIX საუკუნეების მიჯნის საფრანგეთისა და ევროპის სხვა ქვეყნებში ფეოდალიზმთან ბრძოლის საპროგრამო დოკუმენტად იქცა. დეკლარაციის ძირითადი დებულებები შესავლის სახით საფრანგეთის 1791 წლის კონსტიტუციაში შევიდა. ქართული საბჭოთა ენციკლოპედია, ტ. 1, თბ., 1975. — გვ. 80. ადამიანისა და მოქალაქის ულებათა დეკლარაცია ინგლისურად დაარქივებული 2013-06-06 საიტზე Wayback Machine. ადამიანისა და მოქალაქის ულებათა დეკლარაცია ფრანგულად
ვიქტორ ფიშერი

ვიქტორ გორიდსენ ფიშერი (დან. Viktor Gorridsen Fischer; დ. 9 ივნისი, 1994, ორჰუსი, დანია) — დანიელი ფეხბურთელი, რომელიც ამჟამად თამაშობს დანიის სუპერლიგის კლუბ „კოპენჰაგენსა“ და დანიის ეროვნულ ნაკრებში ნახევარმცველის პოზიციაზე. ფიშერის საფეხბურთო კარიერა დაიწყო საბავშვო გუნდ „ლესენგში“, რის შემდეგაც იგი 2005 წელს გადავიდა „ორჰუსში“. ორჰუსში 5 წლიანი თამაშის შემდეგ საფეხბურთო კარიერა გააგრძელა „მიდტიულანის“ ახალგაზრდულ გუნდში, 2012 წელს კი სამწლიანი ხელშეკრულება გააფორმა ჰოლანდიის კლუბ ამსტერდამის „აიაქსთან“. 2016 წელს ფიშერმა დატოვა აიაქსი და 5 მილიონი ევროს სანაცვლოდ შეურთა ინგლისურ კლუბ „მიდლზბროს“, სადაც 2017 წლამდე თამაშობდა. იმავე წელს იგი გადავიდა გერმანულ კლუბ „მაინცი 05“-ში, ხოლო 2018 წლიდან ასპარეზობს დანიურ კლუბ „კოპენჰაგენში“. მისი დებიუტი დანიის ეროვნულ ნაკრებში შედგა 2012 წლის 14 ნოემბერს თურქეთის ნაკრების წინააღმდეგ გამართულ ამხანაგურ მატჩში, სადაც ანგარიში ფრედ 1-1 დასრულდა. აიაქსი ერედივიზია: 2012–13, 2013–14 იოჰან კრუიფის თასი: 2013 NextGen Series საუკეთესო ბომბარდირი: 2012 დანიის წლის ტალანტი: 2012 აიაქსი წლის ტალანტი: 2012–13 ვიქტორ ფიშერი — National-Football-Teams.com ვიქტორ ფიშერი — Soccerway ვიქტორ ფიშერი[მკვდარი ბმული] — Voetbal International (ნიდერლანდური ენა) ვიქტორ ფიშერი — Transfermarkt ფიშერის ბიოგრაფია — TheElastico.com-ზე ↑ Viktor Fischer - national football team player. ↑ 2018 FIFA World Cup Russia – List of Players (PDF). Fédération Internationale de Football Association (4 ივნისი, 2018). დაარქივებულია ორიგინალიდან — 2018-06-19. ციტირების თარიღი: 2018-09-17. ↑ Ajax A1. insideajax.nl. დაარქივებულია ორიგინალიდან — 2016-12-09. ციტირების თარიღი: 19 ოქტომბერი, 2011. ↑ Middlesbrough FC start Premier league upgrade as Danish winger Viktor Fischer signs from Ajax Gazette Live, 26 May 2016 ↑ Viktor Fischer: Everything you need to know about Middlesbrough FC's new winger after completing £3.8m move from Ajax Gazette Live, 26 May 2016 ↑ „Viktor Fischer leaves Middlesbrough for Mainz after one season“. Sky Sports. 28 ივნისი, 2017. ციტირების თარიღი: 28 June 2017. შეამოწმეთ თარიღის პარამეტრი |date=-ში (დახმარება) ↑ Turkey vs. Denmark - 14 November 2012 - Soccerway. ↑ Viktor Fischer — Soccerway
ჟუან პედრუ და სილვა პერეირა

ჟუან პედრუ და სილვა პერეირა (დ. 25 თებერვალი, 1984; ლისაბონი, პორტუგალია) — პორტუგალიელი ფეხბურთელი, რომელიც თამაშობს თურქეთის სუპერლიგის კლუბ „ტრაბზონსფორში“, მარჯვენა მცველის პოზიციაზე. 2010-2014 წლებში თამაშობდა პორტუგალიის ეროვნული ნაკრებში. პორტუგალიის ნაკრების შემადგენლობაში მონაწილეობა მიიღო 2012 წლის ევროპის და 2014 წლის მსოფლიო ჩემპიონატზე. ჟუან პერეირამ კარიერა დაიწყო „ბენფიკას“ ახალგაზრდულ გუნდებში. მთავარ კლუბში პირველად გამოჩნდა 2003 წლის 17 აგვისტოს „ბოავიშტასთან“ 0-0 დასრულებულ მატჩში. სადებიუტო სეზონი დაასრულა 25 მატჩით, თამაშობდა ნახევარმცველის პოზიციაზე. 2005 წელს ის იყო კლუბის საჩემპიონატო განაცხადში, მაგრამ რონალდ კუმანმა ის B გუნდში გადაიყვანა. 2006 წელს ის მიჰყიდეს „ჟილ-ვისენტეს“ ერთწლიანი იჯარის შემდეგ. 2007-2008 წლების სეზონში პერეირა გადავიდა „ბრაგაში“. მან დაიწყო თამაში მარჯვენა მცველის პოზიციაზე და ლუიშ ფელიპე გადავიდა სხვა პოზიციაზე. კლუბში გატარებულ ორ სეზონში მან მოაგროვა 18 ყვითელი და 1 წითელი ბარათი. 2009 წლის 22 დეკემბერს პერეირა გადავიდა ლისაბონის „სპორტინგში“ 3 მილიონი ევროს სანაცვლოდ. 2010-2011 წლების სეზონში პერეირამ კლუბში ითამაშა როგორც ნახევარმცველის, ასევე მცველის პოზიციაზე. 2012 წლის 24 მაისს პერეირამ კონტრაქტი გააფორმა ლა ლიგის კლუბ „ვალენსიასთან“. ტრანსფერის ფასმა შეადგინა 3,6 მილიონი ევრო და გაფორმდა 3+1 წლიანი კონტრაქტი. მისი დებიუტი კლუბში შედგა 19 აგვისტოს, „მადრიდის რეალთან“ ფრედ, 1-1 დასრულებულ მატჩში, სადაც მან სრულად მიიღო მატჩში მონაწილეობა. ბენფიკა პრიმეირა ლიგა: 2004–05 პორტუგალიის თასი: 2003–04 პორტუგალიის სუპერთასი: 2005 ბრაგა უეფა-ს ინტერტოტოს თასი: 2008 სპორტინგი პორტუგალიის სუპერთასი: 2015 პერეირა ეროვნულ ნაკრებში პირველად გამოიძახეს 2010 წლის ოქტომბერში. მისი დებიუტი შედგა 2012 წლის ევროპის ჩემპიონატის შესარჩევი ეტაპის მატჩში დანიასთან. 2014 წელს პერეირამ დაასრულა სანაკრებო კარიერა. ვიკისაწყობში არის გვერდი თემაზე: ჟუან პედრუ და სილვა პერეირა ჟუან პერეირა დაარქივებული 2016-03-04 საიტზე Wayback Machine. — ForaDeJogo ჟუან პერეირა — Transfermarkt პროფილი საიტზე BDFutbol.com (ინგლისური) ჟუან პედრუ და სილვა პერეირა — National-Football-Teams.com ჟუან პედრუ და სილვა პერეირა — Soccerway National team data (პორტუგალიური) ↑ Benfica brings in Braga fullback; UEFA.com, 2 აგვისტო, 2007 ↑ El Valencia confirma el fichaje de Joao Pereira (Valencia confirms Joao Pereira signing); Marca, 24 May 2012 (ესპანური) ↑ El Valencia confirma el fichaje de Joao Pereira (Valencia confirms Joao Pereira signing); Marca, 24 May 2012 (ესპანური) ↑ „Real held by Valencia in season opener“. ESPN Soccernet. 19 August 2012. დაარქივებულია ორიგინალიდან — 9 დეკემბერი 2012. ციტირების თარიღი: 20 August 2012.
თორნიკე ოქრიაშვილი

თორნიკე ოქრიაშვილი (დ. 12 თებერვალი, 1992) — ქართველი ფეხბურთელი, საქართველოს ეროვნული ნაკრების შემტევი ნახევარმცველი. ოქრიაშვილმა კარიერა დაიწყო რუსთავის „ოლიმპის“ ახალგაზრდულ გუნდში. 2008-2009 წლების სეზონში 1 მატჩი ჩაატარა კლუბ „გაგრაში“. შემდეგ სეზონში კლუბის შემადგებლობაში 22 მატჩში მიიღო მონაწილეობა და გაიტანა 1 გოლი. „გაგრამ“ იმ სეზონში ბოლო, მე-10 ადგილი დაიკავა საქართველოს უმაღლეს ლიგაში და ჩამოქვეითდა პირველ ლიგაში. 2010 წლის ივნისში სინჯებზე იმყოფებოდა სანქტ-პეტერბურგის „ზენიტში“. მასთან კონტრაქტის გაფორმებით იყვნენ ასევე დაინტერესებულები ბელგიური „ანდერლეხტი“ და ზოგიერთი ნიდერლანდური, თურქული და გერმანული კლუბი. 2010 წლის ბოლოს ოქრიაშვილი ნახევარწლიანი იჯარით აიყვანა „დონეცკის შახტარმა“, მისი სატრანსფერო უფლებების გამოსყიდვის პირობით. კლუბმა მის იჯარაში გადაიხადა 1 მილიონი ევრო. 2011 წლის იანვარში ის იჯარით აიყვანა მარიუპოლის „ილიჩევეცმა“, რომლის მთავარი მწვრთნელიც იყო „შახტარის“ ახალგაზრდული გუნდის ყოფილი მწვრთნელი ვალერი იარომჩენკო. უკრაინის პრემიერ ლიგაში ოქრიაშვილის დებიუტი შედგა 2011 წლის 4 მარტს ზაპოროჟიეს „მეტალურგთან“ 0-4 წაგებულ მატჩში. 2014 წლის 28 ივლისს კონტრაქტი გააფორმა ბელგიურ „გენკთან“. 2016 წლის იანვრიდან ნახევარწლიანი იჯარით შეუერთდა ესქიშეჰირის საფეხბურთო კლუბ „ესქიშეჰირსფორს“. „კრასნოდარში“ გატარებული ორი წლის შემდეგ, კლუბის ხელმძღვანელობამ და თორნიკე ოქრიაშვილმა კონტრაქტი ორმხრივი შეთანხმების საფუძველზე გაწყვიტეს. ქართველს ჯვარედინი მყესების ტრავმა ორჯერ ჰქონდა, რის გამოც მან რუსული კლუბის მაისურით მხოლოდ 20 მატჩი ჩაატარა. ამ ხნის განმავლობაში, ოქრიაშვილმა „კრასნოდარის“ გულშემატკივრებს თავი „ზენიტისა“ და „სევილიას“ კარში გატანილი „მაკრატელებით“ დაამახსოვრა. 2009 წელს ოქრიაშვილის დებიუტი შედგა საქართველოს 21 წლამდელთა ნაკრებში ირლანდიელ თანატოლებთან ფრედ, 1-1 დასრულებულ მატჩში, სადაც მან სრულად მიიღო მატჩში მონაწილეობა. 2010 წლის 17 ნოემბერს ოქრიაშვილის დებიუტი შედგა საქართველოს ეროვნულ ნაკრებში სლოვენიასთან სტუმრად 2-1 მოგებულ ამხანაგურ მატჩში. იმ მატჩში ოქრიაშვილი მოედანზე შევიდა 62-ე წუთზე ნიკოლოზ გელაშვილის ნაცვლად. 2012 წლის 7 სექტემბერს 2014 წლის ევროპის ჩემპიონატის შესარჩევი ეტაპის საშინაო მატჩში ეროვნული ნაკრების მაისურით ბელარუსის ნაკრებთან ოქრიაშვილმა გაიტანა მატჩის ერთადერთი გოლი. განახლდა: 15 ნოემბერი, 2021 ანორთოსისი კვიპროსის თასი: 2020–21 დინამო თბილისი საქართველოს სუპერთასი: 2024 საქართველოს წლის ფეხბურთელი: 2016 ვიკისაწყობში არის გვერდი თემაზე: თორნიკე ოქრიაშვილი თორნიკე ოქრიაშვილი — საქართველოს ეროვნული ლიგის საიტზე თორნიკე ოქრიაშვილი — საქართველოს ფეხბურთის ფედერაციის საიტზე ↑ «Шахтёр» взял грузинского «технаря». Официальный сайт ФК «Шахтёр». დაარქივებულია ორიგინალიდან — 2014-02-01. ციტირების თარიღი: 2020-09-15. ↑ Трансферы клуба. Официальный сайт ФК «Шахтёр». დაარქივებულია ორიგინალიდან — 2012-07-03. ციტირების თარიღი: 2020-09-15. ↑ «Ильичёвец» феерит в Запорожье. Football.ua. დაარქივებულია ორიგინალიდან — 2011-08-29. ციტირების თარიღი: 2020-09-15. ↑ Протокол матча. soccerway.com. დაარქივებულია ორიგინალიდან — 2011-12-22. ციტირების თარიღი: 2020-09-15. ↑ Iberia 1999 0–2 Dinamo Tbilisi / Super Cup. soccerway
27 მაისი

27 მაისი — გრიგორიანული კალენდრის 147-ე დღე (ნაკიან წლებში - 148-ე დღე). წლის ბოლომდე დარჩენილია 218 დღე. 1703 : საფუძველი ჩაეყარა სანქტ-პეტერბურგის პეტრე-პავლეს ციხესიმაგრეს. ეს დღე ითვლება სანქტ-პეტერბურგის დაარსების დღედ. 1895 :ინგლისელმა გამომგონებელმა ბირტ აკერსმა დააპატენტა კინოპროექტორი. 1916 : აშშ-ის პრეზიდენტმა ვუდრო ვილსონმა ერთა ლიგის შექმნისკენ მოუწოდა მსოფლიოს. 1921 : ავღანეთი დამოუკიდებელ სახელმწიფოდ გამოცხადდა. 1926 : მისურის შტატის ქალაქ ჰანიბალში საზეიმოდ გაიხსნა ტომ სოიერის და ჰეკლბერი ფინის  ძეგლი.  1937 : „სან-ფრანცისკოში ფეხით მოსიარულეთათვის ხიდი „ოქროს კარიბჭე“ გაიხსნა. 1950 : ფრნკ სინატრას სატელევიზო დებიუტი შედგა  ტელეკომპანია „NBC“-ს ეთერში. 1991 : დასრულდა საბჭოთა ჯარების გაყვანა ჩეხოსლოვაკიიდან. 2007 : კანის კინოფესტივალის ოქროს პალმის რტოთი დაჯილდოვდა რუმინელი რეჟისორი კრისტიან მუნჯუს ფილმი4 თვე, 3 კვირა და 2 დღე. 2009 : ბაიკონურის კოსმოდრომიდან (ყაზახეთი) გაშვებულ იქნა სოიუზ TMA-15, რომელმაც ექსპედიცია 20-ის წევრები უნდა აიყვანოს საერთაშორისო კოსმოსურ სადგურზე. 2009 წლის უეფას ჩემპიონთა ლიგის ფინალურ მატჩში ბარსელონამ მანჩესტერ იუნაიტედი დაამარცხა. 1923 : კისინჯერი, ჰენრი — ამერიკელი დიპლომატი. 1564 : ჟან კალვინი — რეფორმაციის მოღვაწე, კალვინიზმის დამაარსებელი (დ. 1509) 1840 : პაგანინი, ნიკოლო — იტალიელი მევიოლინე. 1894 : ქიქოძე, შალვა — ქართველი ფერმწერი, გრაფიკოსი. 1904 : ბაქრაძე, იოსებ — ქართველი პოეტი, პუბლიცისტი, მთარგმნელი 1910 : კოხი, რობერტ — გერმანელი მიკრობიოლოგი 1992 : ანდრიაშვილი, აკაკი — ქართველი კომპოზიტორი 2017 : ოლმენი, გრეგ — ამერიკელი მუსიკოსი, მომღერალი და სიმღერების ავტორი, ჯგუფ Allman Brothers Band-ის ერთ-ერთი დამაარსებელი და წევრი (დ. 1947). 2017 : ბჟეზინსკი, ზბიგნევ — პოლონელ-ამერიკელი პოლიტოლოგი, სოციოლოგი და სახელმწიფო მოღვაწე (დ. 1928). რუსეთი - სანქტ-პეტერბურგის დაბადების დღე; ბიბლიოთეკის დღე. ყირგიზეთი - ბიბლიოთეკის დღე ნიგერია - ბავშვების დღე ნიკარაგუა - არმიის დღესასწაული. მართლმადიდებელი ეკლესია აღნიშნავს შემდეგი წმინდანების ხსენების დღეს: წმინდა ისიდორე წმინდა მაქსიმე სერაფიონ სინდონიტი ლეონტი II მარკოზ კრიტელი იოანე ბულგარელი
ჟუან პერეირა

ჟუან პერეირა (პორტ. João Pereira) შეიძლება იყოს: ჟუან პედრუ და სილვა პერეირა — პორტუგალიელი ფეხბურთელი (დ. 1984) ჟუან ჟოზე პერეირა — პორტუგალიელი სპორტსმენი (დ. 1987) ჟუან დუარტი პერეირა — პორტუგალიელი ფეხბურთელი (დ. 1990)
ალექსანდრე კობახიძე

ალექსანდრე (სანდრო) კობახიძე (დ. 11 თებერვალი, 1987; თბილისი) — ქართველი ფეხბურთელი, დნეპროპეტროვსკის „დნიპროსა“ და საქართველოს ეროვნული ნაკრების ნახევარმცველი. 2014 წლის ივლისიდან იჯარის წესით განათხოვრებულია ლუცკის „ვოლინში“. კარიერა დაიწყო თბილისის „დინამოს“ ახალგაზრდულ გუნდში. შემდეგ იცავდა ასევე დედაქალაქის კლუბ „სპარტაკის“ ღირსებას. 2005 წელს დაბრუნდა „დინამოში“, სადაც 3 სეზონი გაატარა. 2008 წლის ზამთარში გადავიდა უკრაინულ დნეპროპეტროვსკის „დნიპროში“. უკრაინის პემიერ-ლიგაში მისი დებიუტი შედგა 2008 წლის 22 მარტს „ზაკარპატიესთან“ 1-1 დასრულებულ მატჩში.. შემდეგ ზამთრის სატრასნფერო ფანჯრამდე „დნიპროს“ რიგებში მეტი მატჩი არ ჩაუტარებია. 2009 წლის ივლისში იჯარის წესით გადავიდა კრივოი-როგის „კრივბასში“, სადაც ნახევარი სეზონი გაატარა. 2011 წლის მარტში „დნიპრომ“ ასევე იჯარის წესით გაანათხოვრა კიევის „არსენალში“. „დნიპროში“ დაბრუნების შემდეგ 2 სეზონის განმავლობაში მხოლოდ 7 მატჩი ჩაატარა და 1 გოლის გატანა შეძლო. 2014 წლის ივნისიდან იჯარის წესით იმყოფება ლუცკის „ვოლინში“, იგი გუნდს ხორვატიულ შეკრებაზე შეუერთდა. (ინგლისური) პროფილი National-Football-Teams.com-ზე (ინგლისური) პროფილი Transfermarkt-ზე (ინგლისური) პროფილი Soccerway-ზე (უკრაინული) პროფილი ვოლინის ოფიციალურ საიტზე დაარქივებული 2014-07-29 საიტზე Wayback Machine. (უკრაინული) პროფილი უკრაინის ფედერაციის საიტზე ↑ Dnipro threaten Ukraine's duopoly. FIFA (2008-02-29). დაარქივებულია ორიგინალიდან — 2012-11-04. ციტირების თარიღი: 2009-04-24. ↑ «Днепр» подписал Кобахидзе. დაარქივებულია ორიგინალიდან — 2008-05-19. ციტირების თარიღი: 2012-11-28. ↑ Украина — Закарпатье (Ужгород) — Днепр (Днепропетровск) — Чемпионат.ру. დაარქივებულია ორიგინალიდან — 2008-05-24. ციტირების თარიღი: 2012-11-28. ↑ "დნიპროდან" წამოსული სანდრო კობახიძე შეკრებაზე ლუცკის "ვოლინს" გაჰყვა[მკვდარი ბმული], საინფორმაციო სააგენტო „http://sportall.ge/“[მკვდარი ბმული], 8 ივლისი, 2014.
მუჰამად იბნ ალი ას-სენუსი

მუჰამად იბნ ალი ას-სენუსი (1787–1859) — სენუსის ორდენის დამაარსებელი. ორდენი 1837 წელს დაარსდა. ალ-სენუსი დაიბადა ალჟირის ქალაქ მოსთაღანემში. მას სახელი ალ-სანუსუ უწოდეს ცნობილი მუსლიმი მასწალებლის პატივსაცემად. ის იყო ვალად სიდი აბდალას ტომის წევრი. ის იყო შარიფი და წარმოადგენდა მაჰმადის ქალიშვილის ფატიმა ზახრას შტამომავალი. მან განათლება მიიღო ფესის მედრესეში. შემდგომ ის მოგზაურობდა საჰარაში სადაც ქადაგებდა, მრავალი მომხრეების გაჩენის შემდეგ გადავიდა კაიროში ალ-აზჰარის უნივერსიტეტში. საფრანგეთის მიერ ალჟირის ოკუპაციის გამო ის გადავიდა ლიბიაში სადაც მან ელ-ბაიდაში მეჩეთი ააშენა, რომელსაც საკუთარი სახელი უწოდა. იქიდან ის გადავიდა ჯაღბუბში საიდანაც შემდგომ მისი მეჩეთები გავრცელდა კირენაიკას სხვ ქალაქებშიც. მან ააშენა დიდი მეჩეთი და ნივერსიტეტი, რომელიც ალ-აზჰარის უნივერსიტეტის მტოქე გახდა, თუმცა ის მუამარ კადაფის ბრძანებით 1984 წელს დახურეს. მუჰამად იბნ ალი ას-სენუსის გარდაცვალების შემდეგ მისი ვაჟი მუჰამად ალ-მადი ბინ ას-სენუსი (1859–1902) გახდა სენუსის ახალი ლიდერი. მისი შვილიშვილი იდრის I იყო ლიბიის მეფე 1951-1969 წლებში. სენუსი S. Khuda Bukhsh, Studies Indian and Islamic, Routledge 2001, p. 28 ISBN 0-415-24464-1 ↑ 1.0 1.1 Shillington, Kevin (2005) "Libya: Muhammad Al-Sanusi (c.1787–1859) and the Sanusiyya" Encyclopedia of African History Fitzroy Dearborn, New York, p. 830-831, ISBN 1-57958-245-1 ↑ The Senussi Family დაარქივებული 2012-12-26 საიტზე Wayback Machine. Retrieved 1 October 2011.
Greenstream

Greenstream — გაზსადენი ლიბიაში. გაყვანილია ტრანსპორტირების მიზნით ხმელთაშუა ზღვის ქვეშ, ლიბიიდან იტალიის მიმართულებით. გაზსადენის სიგრძეა 520 კილომეტრი, ხოლო დიამეტრი 810 მილიმეტრი. ბუნებრივი აირის გამტარუნარიანობა წელიწადში 8-11 მლრდ. მ³. ეკუთვნის ლიბიის ნავთობის ეროვნულ კორპორაციასა და Eni-ს. აირის ტრანსპორტირების იდეა ლიბიიდან იტალიის მიმართულებით პირველად 1970-იან წლებში გაჩნდა. მშენებლობა დაიწყო 2003 წელს. აირის საცდელი მიწოდება დაიწყო 2004 წლის 1 ოქტომბერს, ხოლო ამავე წლის 7 ოქტომბერს შედგა გაზსადენის გახსნის ოფიციალური ცერემონია, რომელსაც ესწრებოდნენ იტალიისა და ლიბიის პოლიტიკური ლიდერები შესაბამისად, სილვიო ბერლუსკონი და მუამარ კადაფი. Greenstream-ის მშენებლობა დაჯდა 6,6 მლრდ. ამერიკული დოლარი. ოფიციალური საიტი (ინგლისური) ↑ 1.0 1.1 1.2 „Libya-Italy Pipeline Gas Sold Out“. Alexander's Gas & Oil Connections. 2004-10-08. დაარქივებულია ორიგინალიდან — 2010-12-15. ციტირების თარიღი: 2009-07-29. ↑ „New gas pipeline linking Libya to Italy opened“. Entrepreneur Media. 2005-07-18. ციტირების თარიღი: 2009-07-29.
ცუნამი

ცუნამი (იაპ. 津波) — ოკეანის ძალიან დიდი სიგრძის გრავიტაციული ტალღები, რომლებიც უმთავრესად წარმოიქმნება ფსკერზე ან სანაპირო ზოლში მომხდარი მიწისძვრის (რიხტერის სკალით 6,5 ბალზე მეტი სიძლიერისა და ჰიპოცენტრით 50 კმ-ზე ნაკლებ სიღრმეზე), ვულკანური მოქმედებისა და სხვა ტექტონიკური პროცესების შედეგად. ცუნამის 1000-მდე ცნობილი შემთხვევიდან 100-ზე მეტი კატასტროფული იყო. ცუნამის 80% წყნარი ოკეანის პერიფერიაზე ჩნდება. ცუნამის ტალღების გავრცელების სიჩქარე 50-დან 1000 კმ/სთ-მდე, ხოლო ტალღის სიმაღლე 0,1 მ-დან (ღია ზღვაში) 5მ-მდე (ნაპირთან) მერყეობს. ცუნამი დიდ ნგრევასა და მსხვერპლს იწვევს. ლისაბონის 1755 წლის მიწისძვრის შედეგად წარმოქმნილმა ტალღებმა ნაპირიდან 1კმ-ის მანძილზე შეაღწია ხმელეთზე და ოკეანეში ჩარეცხა ნაპირთან მდგომი გემები, სახლები, ხიდები, ადამიანები. 2005 წელს ინდონეზიის კუნძულებთან მომხდარმა მიწისძვრამ გიგანტური ცუნამი წარმოქმნა, რომელიც თავს დაატყდა აზიისა და აფრიკის ქვეყნებს და 200 ათასზე მეტი ადამიანი იმსხვერპლა. ვიკისაწყობში არის გვერდი თემაზე: ცუნამი Animation of DART tsunami detection system Can HF Radar detect Tsunamis? დაარქივებული 2011-07-19 საიტზე Wayback Machine. Envirtech Tsunami Warning System დაარქივებული 2006-08-13 საიტზე Wayback Machine. Geology.com IOC Tsunami Glossary დაარქივებული 2009-08-29 საიტზე Wayback Machine. How to survive a tsunami დაარქივებული 2008-03-11 საიტზე Wayback Machine. International Centre for Geohazards (ICG) დაარქივებული 2008-03-02 საიტზე Wayback Machine. ↑ ცუნამი // ქართული საბჭოთა ენციკლოპედია, ტ. 11, თბ., 1987. — გვ. 244.
ფრონალპშტოკი (გლარუსი)

ფრონალპშტოკი (გერმ. Fronalpstock) — მთა გლარნის ალპებში, შვეიცარიაში, გლარუსის კანტონის ტერიტორიაზე. მწვერვალის სიმაღლე ზღვის დონიდან 2 124 მეტრია. ვიკისაწყობში არის გვერდი თემაზე: ფრონალპშტოკი (გლარუსი) Fronalpstock on Hikr
პილატუსი

პილატუსი (გერმ. Pilatus) — მთა ცენტრალურ შვეიცარიაში. გადაჰყურებს ქალაქ ლუცერნს. შედგება რამდენიმე მწვერვალისგან, რომელთა შორის უმაღლესია ტომლისჰორნი (2,128 მ). მასივი მოქცეულია ობვალდენის, ნიდვალდენისა და ლუცერნის კანტონების ტერიტორიებზე. მთავარი მწვრვალები ობვალდენისა და ნიდვალდენის კანტონების საზღვარზე მდებარეობს. ვიკისაწყობში არის გვერდი თემაზე: პილატუსი www.pilatus.ch Pictures of Pilatus დაარქივებული 2009-08-07 საიტზე Wayback Machine. photography, old postcards დაარქივებული 2011-07-06 საიტზე Wayback Machine. Panoramas from Pilatus_Kulm დაარქივებული 2012-11-04 საიტზე Wayback Machine.
ობერბაუენშტოკი

ობერბაუენშტოკი (გერმ. Oberbauenstock) — მთა ურნერის ალპებში, ცენტრალურ შვეიცარიაში. გადაჰყურებს ლუცერნის ტბას. მწვერვალის სიმაღლე ზღვის დონიდან 2 117 მეტრია და აღამრთულია ნიდვალდენისა და ურის კანტონების საზღვარზე. Oberbauenstock on Hikr
ლე-შამოსერი

ლე-შამოსერი (ფრანგ. Le Chamossaire) — მთა ბერნის ალპების დასავლეთ ნაწილში, შვეიცარიაში. მდებარეობს ვოს კანტონში; გადაჰყურებს სოფელ ვილარ-სიურ ოლონს. მთა მიეკუთვნება სამთო–სათხილამურო არეალს და მწვერვალი ადვილად მისაწვდომია რკინიგზით. Le Chamossaire on Hikr